ଭୁବନେଶ୍ୱର, ନଭେମ୍ବର ୮ (ଲୋକାଲ ୱାୟାର) : ଆମେରିକାର ନବନିର୍ବାଚିତ ରାଷ୍ଟ୍ରପତି ଜୋ ବାଇଡେନ୍ ଓ ଉପରାଷ୍ଟ୍ରପତି କମଲା ହାରିସଙ୍କୁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଟ୍ୱିଟ୍ କରି ଶୁଭେଚ୍ଛା ଜଣାଇଛନ୍ତି ।
ମୁଖ୍ୟମନ୍ତ୍ରୀ କହିଛନ୍ତି, ଆପଣଙ୍କ (ଜୋ ବାଇଡେନ୍) କାର୍ଯ୍ୟକାଳ ସମୟରେ ଭାରତ ସହ ଆମେରିକାର ସମ୍ପର୍କ ଅହୁରି ସୁଦୃଢ ହେବ ।
ଉଲ୍ଲେଖଯୋଗ୍ୟ, ଆମେରିକା ରାଷ୍ଟ୍ରପତି ନିର୍ବାଚନରେ ଡୋଲାଲ୍ଡ ଟ୍ରମ୍ପଙ୍କୁ ପରାସ୍ତ କରି ଡେମୋକ୍ରାଟିକ ଦଳର ପ୍ରାର୍ଥୀ ଜୋ ବାଇଡେନ୍ ୪୬ ତମ ରାଷ୍ଟ୍ରପତି ଭାବେ ନିର୍ବାଚିତ ହୋଇଛନ୍ତି ।
ଭୁବନେଶ୍ୱର, ଅକ୍ଟୋବର ୩୧ (ଲୋକାଲ ୱାୟାର) : ରାଜ୍ୟରେ ନଭେମ୍ବର ୧୬ରୁ ନବମରୁ ଦ୍ବାଦଶ ଶ୍ରେଣୀ ପର୍ଯ୍ୟନ୍ତ ସ୍କୁଲ ଖୋଲିବ ବୋଲି ରାଜ୍ୟ ସରକାର କହିଛନ୍ତି ।
ଭୁବନେଶ୍ୱର, ଅକ୍ଟୋବର ୩୧ (ଲୋକାଲ ୱାୟାର) : ରାଜ୍ୟରେ ଆଉ ୧୨ଜଣ କରୋନା ଆକ୍ରାନ୍ତଙ୍କ ମୃତ୍ୟୁ ହୋଇଛି ବୋଲି ଶନିବାର ସ୍ୱାସ୍ଥ୍ୟ ବିଭାଗ କହିଛି ।
କରୋନାରେ ଜୀବନ ହରାଇଥିବା ୧୨ ଜଣଙ୍କ ମଧ୍ୟରୁ ଖୋର୍ଦ୍ଧା ଓ ସୁନ୍ଦରଗଡ଼ ଜିଲ୍ଲାରୁ ସର୍ବାଧିକ ୩ ଜଣ ଲେଖାଏଁ ଥିବାବେଳେ କେନ୍ଦୁଝରରୁ ୨ ଜଣ, ଗଞ୍ଜାମ, ଝାରସୁଗୁଡା, ନୂଆପଡ଼ା ଓ ପୁରୀରୁ ଜଣେ ଲେଖାଏଁ ଅଛନ୍ତି ।
ଖୋର୍ଦ୍ଧା ଜିଲ୍ଲାର ୩ ମୃତକଙ୍କ ମଧ୍ୟରୁ ଭୁବନେଶ୍ୱରର ଦୁଇ ଜଣ ପୁରୁଷ (୬୭ ଓ ୬୫) ଅଛନ୍ତି । ଅନ୍ୟ ଜଣେ ଖୋର୍ଦ୍ଧାର ମହିଳା (୪୩) ।
ଗଞ୍ଜାମରୁ ଜଣେ ବ୍ୟକ୍ତି (୩୪), ଝାରସୁଗୁଡାରୁ ଜଣେ ପୁରୁଷ (୫୦), ନୂଆପଡ଼ାରୁ ଜଣେ ବ୍ୟକ୍ତି (୪୮) ଓ ପୁରୀରୁ ଜଣେ ମହିଳା (୭୨) ପ୍ରାଣ ହରାଇଛନ୍ତି ।
ଭୁବନେଶ୍ୱର, ଅକ୍ଟୋବର ୩୧ (ଲୋକାଲ ୱାୟାର) : ଗତ ୨୪ ଘଣ୍ଟାରେ ରାଜ୍ୟର ୩୦ଟି ଜିଲ୍ଲା ଓ ଷ୍ଟେଟ୍ ଫୁଲ୍ରୁ ୧୪୭୦ ଜଣ ନୂଆ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି ବୋଲି ଶନିବାର ସୂଚନା ଓ ଲୋକସମ୍ପର୍କ ବିଭାଗ କହିଛି ।
୧୪୭୦ ନୂଆ ଆକ୍ରାନ୍ତଙ୍କ ମଧ୍ୟରୁ ଖୋର୍ଦ୍ଧା ଜିଲ୍ଳାରୁ ସର୍ବାଧିକ ୧୭୦ ଜଣ ଥିବାବେଳେ ଅନୁଗୁଳରୁ ୭୬, ବାଲେଶ୍ୱରରୁ ୫୬, ବରଗଡ଼ରୁ ୬୧, ଭଦ୍ରକରୁ ୧୯, ବଲାଙ୍ଗିରରୁ ୬୩, ବୌଦ୍ଧରୁ ୧୭, କଟକରୁ ୧୨୬, ଦେବଗଡ଼ରୁ ୫, ଢେଙ୍କାନାଳରୁ ୧୭, ଗଜପତିରୁ ୮, ଗଞ୍ଜାମରୁ ୨୨, ଜଗତସିଂହପୁରରୁ ୭୬, ଯାଜପୁରରୁ ୪୨, ଝାରସୁଗୁଡ଼ାରୁ ୩୯, କଳାହାଣ୍ଡିରୁ ୩୧, କନ୍ଧମାଳରୁ ୧୧, କେନ୍ଦ୍ରାପଡ଼ାରୁ ୭୫, କେନ୍ଦୁଝରରୁ ୫୧, କୋରାପୁଟରୁ ୨୪, ମାଲକାନଗିରିରୁ ୨୫, ମୟୂରଭଞ୍ଜରୁ ୫୦, ନବରଙ୍ଗପୁରରୁ ୩୪, ନୟାଗଡ଼ରୁ ୩୧, ନୂଆପଡ଼ାରୁ ୬୧, ପୁରୀରୁ ୬୪, ରାୟଗଡ଼ାରୁ ୧୩, ସମ୍ବଲପୁରରୁ ୩୪, ସୋନପୁରରୁ ୨୭, ସୁନ୍ଦରଗଡ଼ରୁ ୧୧୨ ଏବଂ ଷ୍ଟେଟ୍ ଫୁଲ୍ରୁ ୩୦ ଜଣ ଅଛନ୍ତି ।
ଏହି ଅନୁତାପର ପ୍ରାୟଶ୍ଚିତ ସ୍ୱରପ ସେ ଗୋସାଗରେଶ୍ୱର ପୋଖରୀରେ ଗାଧୋଇଥିଲେ । ମହାଦେବଙ୍କ ଏହି ପଥକୁ ଆଜିବି ଲୋକମାନେ ଅନୁସରଣ କରୁଛନ୍ତି ।
ଯଦି କେହି ଅଜାଣତରେ ହେଉ ବା ଦୁର୍ଘଟଣା ବଶତଃ ହେଉ କୌଣସି ଗାଈର ମୃତ୍ଯୁ ପାଇଁ ଦାୟୀ ହୋଇଥାନ୍ତି ସେମାନେ ପରମ୍ପରା ଅନୁସାରେ ଏହି ଗୋସାଗରେଶ୍ୱର ପୋଖରୀରେ ଆସି ଗାଧୋଇ ନିଜ ପାପର ପ୍ରାୟଶ୍ଚିତ କରିଥାନ୍ତି ।
ଯାହାକି ସ୍ଥାନୀୟ ଅଞ୍ଚଳରେ ଏକ ପବିତ୍ର ସ୍ନାନପୀଠ ଭାବେ ଗ୍ରହଣୀୟ । ଏପରିକି ଦୁର୍ଗାପୂଜା ସମୟରେ ମଧ୍ୟ ଏଠାକୁ ଆସିଥାନ୍ତି ।
ଗଙ୍ଗ ବଂଶୀୟ ଶେଷ ହେବା ପରେ ପରେ ଅର୍ଥାତ ପ୍ରାୟ ତ୍ରୟୋଦଶ ଶତାବ୍ଦୀ ସମୟର ଏହି ପୁରୁଣା ପବିତ୍ର ପୁଷ୍କରିଣୀ ଝର ଦ୍ୱାରା ଭର୍ତ୍ତି ହେଉଥିବା ବେଳେ ଏହା ବିନ୍ଦୁସାଗର ସହ ସଂଲଗ୍ନ ଥିବା ଜଣାଯାଏ ।
ଅର୍ଥାତ ପୂର୍ବରୁ ଗୋସାଗରେଶ୍ୱର ପୋଖରୀର ଅଧିକ ପାଣି ବିନ୍ଦୁସାଗରରେ ଯାଇ ମିଶୁଥିଲା । ମାତ୍ର ଗତ କିଛି ଦଶନ୍ଧି ହେବ ଗୋଶରେଶ୍ୱର ପୋଖରୀର ଜଳ ପ୍ରବାହ ସ୍ଥିର ରହିଛି ।
ପୂର୍ବରୁ ରହିଥିବା ଝର ଓ ଜଳ ପ୍ରବାହ ରାସ୍ତାକୁ ବନ୍ଦ କରି ଦିଆଯାଇଛି । ଫଳରେ ପୂରା ମୌସୁମୀ ମାସ ଯାକ ବର୍ଷା ପାଣି ବାହାରକୁ ନ ବାହାରିପାରି ବନ୍ଦିର ଭିତରକୁ ପଶୁଛି ।
ଗୋସାଗରେଶ୍ୱର ପରିସର ବିଭିନ୍ନ ଦେବାଦେବୀଙ୍କ ୧୧ଟି ମନ୍ଦିରକୁ ନେଇ ଗଠିତ । ଏଠାରେ ମୁଖ୍ୟ ଦେବତା ଭାବେ ଶିବଙ୍କୁ ପୂଜା କରାଯାଇଥାଏ ।
ଏଠାରେ ଥିବା ଅନ୍ୟ ମନ୍ଦିରଗୁଡ଼ିକ ହେଲା ଇଶାଣେଶ୍ୱର ମନ୍ଦିର, ନରସିଂହ, ପରଦେଶ୍ୱର ଓ ଶନିଶ୍ୱର ମନ୍ଦିର । ଏଗୁଡ଼ିକରେ ମଧ୍ୟ ଶିବଙ୍କୁ ପୂଜା କରାଯାଇଥାଏ ।
ଏଠାକାର ତିନି ମନ୍ଦିର ପରିତ୍ୟକ୍ତ ଅବସ୍ଥାରେ ଥିବା ବେଳେ ପରବର୍ତ୍ତୀ ସମୟରେ ଏଠାରେ ଏକ ମଣ୍ଡପ ମଧ୍ୟ ପ୍ରତିଷ୍ଠା କରାଯାଇଛି ।
ତେବେ ସବୁଠାରୁ ଗୁରୁତ୍ୱପୂର୍ଣ୍ଣ କଥା ଦୀର୍ଘଦିନ ଧରି ପୋଖରୀରେ ପାଣି ଜମା ହୋଇ ରହୁଥିବାରୁ ଏହା ମୁଖ୍ୟ ମନ୍ଦିରର ମୂଳଦୁଆକୁ ଦୁର୍ବଳ କରି ଦେଉଛି ।
ଏବେ ତ ମନ୍ଦିରର ଅନେକ ସ୍ଥାନରେ ଗାତ ବି ସୃଷ୍ଟି ହେବା ଆରମ୍ଭ ହେଲାଣି । ଲଗାଣ ବର୍ଷା ଯୋଗୁଁ ମନ୍ଦିର ପରିସରରେ ଥିବା ସମସ୍ତ ଛୋଟବଡ଼ ମନ୍ଦିରର ଗର୍ଭଗୃହରେ ବର୍ଷା ପାଣି ପଶୁଛି ।
ଜମା ହୋଇ ରହୁଥିବା ପାଣି ପ୍ରଦୂଷିତ ହୋଇଯାଇଛି । ସାଧାରଣ ଭାବେ ଦୈନନ୍ଦିନ ବ୍ୟବହାର ପାଇଁ ପୂର୍ବରୁ ଲୋକେ ଏହି ପାଣିକୁ ବ୍ୟବହାର କରୁଥିବା ବେଳେ ଏବେ ସେସବୁ ବନ୍ଦ କରି ଦେଇଛନ୍ତି ।
ପୂର୍ବରୁ ଏହା ଲୋକଙ୍କ ପାଇଁ ପାନୀୟ ଜଳର ଉତ୍ସ ଥିଲା । ମନ୍ଦିର ପରିସରରେ ଥିବା ନଳକୂଅ ଉପରେ ଲୋକେ ନିର୍ଭର କରୁଥିଲେ । ହେଲେ ଏବେ ଭୂତଳ ଜଳସ୍ତର ଦୂଷିତ ହୋଇଯାଇଥିବାରୁ ଲୋକେ ଏହାକୁ ବ୍ୟବହାର କରୁ ନାହାନ୍ତି ।
ମିଳିଥିବା ସୂଚନା ଅନୁସାରେ ୧୯୯୯ ମସିହାରେ ରାଜ୍ୟ ପ୍ରତ୍ନତତ୍ତ୍ୱ ବିଭାଗ ଏହି ମନ୍ଦିର ମରାମତି କରିଥିଲେ । ସେ ସମୟରେ ଏହାର ଚାରିପାଖରେ ଏକ କାନ୍ଥ ତିଆରି କରାଯାଇଥିଲା ।
ବର୍ତ୍ତମାନ ମନ୍ଦିର ପରିଚାଳନା ଦାୟିତ୍ୱରେ ଥିବା ଅଧିକାରୀ ନିୟମିତ ବ୍ୟବଧାନରେ ପମ୍ପ ଲଗାଇ ବର୍ଷା ଜଳ ବାହାରକୁ କରୁଛନ୍ତି । ହେଲେ ତାହା ଫଳପ୍ରଦ ନୁହେଁ ବୋଲି ସେ କହିଛନ୍ତି ।
ଏନେଇ ସ୍ଥାନୀୟ ଲୋକମାନେ ବାରମ୍ବାର ବିଭାଗୀୟ ଅଧିକାରୀଙ୍କୁ ସାକ୍ଷାତ କରି ସମସ୍ୟାର ସମାଧାନ ପାଇଁ ଅନୁରୋଧ କରିଛନ୍ତି । ହେଲେ କୌଣସି ସୁଫଳ ମିଳିନି ।
ଯଦି ତୁରନ୍ତ ଏନେଇ କୌଣସି ପଦକ୍ଷେପ ଗ୍ରହଣ ନ କରାଯାଏ ତେବେ ଏହାର ମୂଳଦୁଆ ଗୁରୁତର ଭାବେ ପ୍ରଭାବିତ ହେବ ବୋଲି ବିଶିଷ୍ଟ ଐତିହାସିକ ତଥା ଗବେଷକ ଅନିଲ୍ ଧୀର କହିଛନ୍ତି ।
ମା' ଯୋଗେଶ୍ୱରୀ ଯୁବ ସଙ୍ଗଠନର ସଚିବ ପ୍ରଫୁଲ୍ଲ ସ୍ୱାଇଁ କହିଛନ୍ତି ଗୋସାଗରେଶ୍ୱର ପୋଖରୀର କାଦୁଅକୁ ଆମେ ଅନେକ ଥର ସଫା କରିଛୁ ।
ଇନଟାକ୍ ର ପ୍ରକଳ୍ପ ସଂଯୋଜକ ତଥା ଗବେଷକ ଅନୀଲ ଧୀର କହିଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ଥିବା ସମସ୍ତ ପବିତ୍ର ପୁଷ୍କରିଣୀ ଏବେ ଅବ୍ୟବସ୍ଥିତ ଓ ଅବହେଳିତ ।
ଗଙ୍ଗା-ଯମୁନା ଠାରୁ ଆରମ୍ଭ କରି ବଡ଼ କୂଅ, କପିଳେଶ୍ୱର ଅଞ୍ଚଳର କପିଳ କୁଣ୍ଡ, ମଣିକର୍ଣ୍ଣିକା, କୁକୁଟେଶ୍ୱର, କେଦାରଗୌରୀ ଓ ମୁକ୍ତେଶ୍ୱର ମନ୍ଦିର ପ୍ରାଙ୍ଗଣରେ ଥିବା ପୁଷ୍କରିଣୀ, କୋଟିତୀର୍ଥ, ପାପନାଶିନୀ, ସୁନ୍ଦରେଶ୍ୱର, ଯମେଶ୍ୱର, ମହାଭୋଇଶାସନ, ଗୋଦାବରୀ ପୁଷ୍କରିଣୀ ଆଦି ସମସ୍ତ ପୋଖରୀର ତୁରନ୍ତ ଯତ୍ନନେବା ଆବଶ୍ୟକ ।
ଏସବୁ ପୁଷ୍ପରିଣୀରେ ଏବେ କୁଢ଼କୁଢ଼ ଅଳିଆ ଆବର୍ଜନା, ପ୍ଲାଷ୍ଟିକ ଓ ଘରୋଇ ବର୍ଜ୍ୟବସ୍ତୁ ଭାସୁଥିବା ବେଳେ ଏସବୁ ସଫା ହେବା ଦରକାର ।
ଏ ବାବଦରେ ପରିବେଶବିତ୍ ବିଶ୍ୱଜିତ ମହାନ୍ତି କହିଛନ୍ତି ଲୋକମାନେ ବୋରୱେଲ୍ ଖୋଳିଦେବା ଦ୍ୱାରା ଅନେକ ସ୍ଥାନରେ ପ୍ରାକୃତିକ ଝର ସବୁ ଶୁଖିଯାଇଛି ।
ଗୋସାଗରେଶ୍ୱର ପୋଖରୀ ତୁରନ୍ତ ମରାମତି ହେବା ଦରକାର । କାରଣ ପୋଖରୀ ଚାରିପାଖରେ ଥିବା ମନ୍ଦିର ସବୁ ଏବେ ବିପଦପୂର୍ଣ୍ଣ ଅବସ୍ଥାରେ ଅଛି ।
ଭୁବନେଶ୍ୱର, ଅକ୍ଟୋବର ୧୫ (ଲୋକାଲ ୱାୟାର) : ବିଜେଡି ସୁପ୍ରିମୋ ତଥା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଆସନ୍ତାକାଲି (ଶୁକ୍ରବାର) ୭୫ ବର୍ଷରେ ପଦାର୍ପଣ କରିବାକୁ ଯାଉଥିବା ବେଳେ କରୋନା ମହାମାରୀ ପାଇଁ ଚଳିତ ବର୍ଷ ଜନ୍ମ ଦିନ ପାଳନ କରିବେ ନାହିଁ ବୋଲି ଘୋଷଣା କରିଛନ୍ତି ।
ତେଣୁ ଆସନ୍ତାକାଲି ନବୀନ ନିବାସ ନ ଆସି ଗରିବ ଲୋକଙ୍କୁ ସାହାଯ୍ୟ, ରକ୍ତ ଦାନ ଏବଂ ପ୍ଲାଜମା ଦାନ କରିବା ପାଇଁ ମୁଖ୍ୟମନ୍ତ୍ରୀ ଜନସାଧାରଣକୁ ନିବେଦନ କରିଛନ୍ତି।
ସୂଚନାଯୋଗ୍ୟ, ୧୯୪୬ ମସିହା ଅକ୍ଟୋବର ୧୬ ତାରିଖରେ ଜନ୍ମିତ ଶ୍ରୀ ନବୀନ ପଟ୍ଟନାୟକ ୨୦୦୦ ମସିହା ମାର୍ଚ୍ଚ ୫ ତାରିଖରୁ ଏ ପର୍ଯ୍ୟନ୍ତ ଓଡ଼ିଶାର ମୁଖ୍ୟମନ୍ତ୍ରୀ ଅଛନ୍ତି ।
ଭୁବନେଶ୍ୱର, ଅକ୍ଟୋବର ୧୪(ଲୋକାଲ ୱାୟାର): କୋଭିଡ୍ ନିୟମ ଉଲ୍ଲଂଘନ କରିଥିବା ନେଇ ବିଏମସି ସାଂସଦ ଅପରାଜିତା ଷଡ଼ଙ୍ଗୀଙ୍କ ଅଫିସ୍ ସିଲ୍ କରିବା ପରେ ରାସ୍ତାକୁ ଓହ୍ଲାଇଛନ୍ତି ସାଂସଦ ।
ରାସ୍ତାରେ ବସି ଜନତାଙ୍କ ଅଭିଯୋଗର ଶୁଣାଣି କରୁଛନ୍ତି । ଅଫିସ୍ ସିଲ୍ ହେବାର ପଞ୍ଚମ ଦିନରେ ଆଜି ସାଂସପ ଅପରାଜିତା ଭୁବନେଶ୍ୱର ଉତ୍ତର ନିର୍ବାଚନ ମଣ୍ଡଳୀର ଦାଢ଼ା ଗ୍ରାମ ପଞ୍ଚାୟତ ଠାରେ ଜନ ଅଭିଯୋଗ ଶୁଣାଣି କାର୍ଯ୍ୟକ୍ରମ କରିଛନ୍ତି ।
ଏହି ଅବସରରେ ବହୁ ସଂଖ୍ୟାରେ ଜନସାଧାରଣଙ୍କ ସୁବିଧା ଅସୁବିଧା ଶୁଣି ଏହାର ସମାଧାନ ପାଇଁ ପ୍ରୟାସ କରିଛନ୍ତି । ତା' ସହିତ ପ୍ରଶ୍ନ ବି କରିଛନ୍ତି କେବେ ସିଲ୍ ହେବ ବିଜେଡି କାର୍ଯ୍ୟାଳୟ?
ଭୁବନେଶ୍ୱର, ଅକ୍ଟୋବର ୧୪ (ଲୋକାଲ ୱାୟାର) : ଭୁବନେଶ୍ୱର ଆରଟିଓ-୨ ବୁଧବାର ଏକ ଯାତ୍ରୀବାହୀ ବସକୁ ୫ ଲକ୍ଷ ୬୬ ହଜାର ଟଙ୍କାର ଜରିମାନା କରିଥିବା ନେଇ ଜଣେ ଅଧିକାରୀ କହିଛନ୍ତି ।
ଅଧିକାରୀଙ୍କ ସୂଚନା ଅନୁସାରେ, ଓଡି ୧୦ ଏଫ୍ ୦୪୦୯ ନମ୍ବର ବିଶିଷ୍ଟ ଏହି ବସଟି କୋରାପୁଟରୁ ଭୁବନେଶ୍ୱର ମଧ୍ୟରେ ଯାତାୟତ କରୁଛି ।
ହେଲେ ବସଟି ୨୦୧୯ ମସିହା ମେ' ମାସରୁ ଏ ପର୍ଯ୍ୟନ୍ତ ଏମସି ଟ୍ୟାକ୍ସ ପୈଠ କରି ନାହିଁ । ବସଟିର ବୈଧ ଷ୍ଟେଜ୍ କ୍ୟାରେଜ୍ ପରମିଟ୍ ମଧ୍ୟ ନାହିଁ ।
ଭୁବନେଶ୍ୱର, ଅକ୍ଟୋବର ୫ (ଲୋକାଲ ୱାୟାର) : ଭୁବନେଶ୍ୱରର ମଞ୍ଚେଶ୍ୱର ବରୀମୁଣ୍ଡସ୍ଥିତ ବ୍ୟାଙ୍କ ଡକାୟତି ଘଟଣାରେ ସମ୍ପୃକ୍ତ ଥିବା ଜଣେ ଲୁଟେରାକୁ ଗିରଫ କରାଯାଇଛି ବୋଲି କମିଶନରେଟ୍ ପୁଲିସର ସୋମବାର ସୂଚନା ଦେଇଛି ।
ଗିରଫ ଲୁଟେରା ଜଣକ ବରିମୁଣ୍ଡ ଟାଙ୍ଗୀବନ୍ତ ଅଞ୍ଚଳର ସୌମ୍ୟ ରଞ୍ଜନ ଜେନା । ତା'ପାଖରୁ ନଗଦ ୫ ଲକ୍ଷରୁ ଅଧିକ ଟଙ୍କା, ବନ୍ଧୁକ ଓ ସ୍କୁଟି ଜବତ କରିଛି ପୁଲିସ ।
ଏହାସହ ଘଟଣାରେ ସମ୍ପୃକ୍ତ ଅନ୍ୟ ଅଭିଯୁକ୍ତଙ୍କୁ ଗିରଫ କରିବା ଲାଗି କମିଶନରେଟ୍ ପୁଲିସର ସ୍ପେଶାଲ ଟାସ୍କ ଫୋର୍ସ ଉଦ୍ୟମ ଜାରି ରଖିଛି ।
ସୂଚନାଯୋଗ୍ୟ, ସେପ୍ଟେମ୍ବର ୨୯ ତାରିଖରେ ବରୀମୁଣ୍ଡସ୍ଥିତ ବ୍ୟାଙ୍କ ଅଫ୍ ଇଣ୍ଡିଆ ଶାଖା ଭିତରେ ଦୁର୍ବୃତ୍ତ ପଶି ବନ୍ଧୁକ ଦେଖାଇ ୧୦ ଲକ୍ଷ ଟଙ୍କା ଲୁଟି ନେଇଥିଲେ ।
ଭୁବନେଶ୍ୱର, ଅକ୍ଟୋବର ୧ (ଲୋକାଲ ୱାୟାର) : ଆଜି ବିଧାନସଭା ସମ୍ମୁଖରେ ଜଣେ ଯୁବକ ନିଜ ମା'ର ବେକରେ ଛୁରୀ ଲଗାଇ ତଣ୍ଟିକାଟିବାକୁ ଉଦ୍ୟମ କରୁଥିବା ବେଳେ ପୁଲିସ ଯୁବକକୁ କାବୁ କରି ନେଇଛି ।
ପୁଅ କବଳରୁ ମା'ଙ୍କୁ ଉଦ୍ଧାର କରିବା ପାଇଁ ପୁଲିସ୍କୁ ନାକେଦମ୍ ହେବାକୁ ପଡିଥିଲା । ମା'ଙ୍କୁ ଉଦ୍ଧାର କରିବା ପରେ ପୁଅକୁ ନିଜ ହେପାଜତକୁ ନେଇଛି ପୁଲିସ ।
ଘଟଣାସ୍ଥଳରେ କିଛି କାଗଜପତ୍ର ମିଳିଥିବା ବେଳେ ଯୁବକ ଜଣକ କିଛି ନେତା ମନ୍ତ୍ରୀଙ୍କ ନାଁରେ ଅଭିଯୋଗ ମଧ୍ୟ କରିଥିବା ସୂଚନା ମିଳିଛି ।
ବିଧାନସଭା ଚାଲିଥିବାରୁ ସୁରକ୍ଷା ବ୍ୟବସ୍ଥା କଡାକଡି କରାଯାଇଛି । ଏହା ସତ୍ତ୍ୱେ ବିଧାନସଭା ସମ୍ମୁଖରେ ଏଭଳି ଘଟଣା କେମିତି ଘଟିଲା ସେ ନେଇ ବିରୋଧୀ ପ୍ରଶ୍ନ କରିଛନ୍ତି ।
କଂଗ୍ରେସ ବିଧାୟକ ସୁର ରାଉତରାୟ ବିଧାନସଭା ସୁରକ୍ଷା ବ୍ୟବସ୍ଥାକୁ ସମାଲୋଚନା କରିବା ସହ ରାଜ୍ୟରେ ଆଇନଶୃଙ୍ଖଳା ଭୁଶୁଡି ପଡିଥିବା କହିଛନ୍ତି ।
ସେ କହିଛନ୍ତି, ଆଜି ଯଦି ଉକ୍ତ ଯୁବକ ଜଣକ ମୁଖ୍ୟମନ୍ତ୍ରୀ, କେଉଁ ମନ୍ତ୍ରୀ, ବିଧାୟକ ବା ମୋ ବେକରେ ଛୁରୀ ଲଗାଇଥାନ୍ତା, ତେବେ ଆଜି କ'ଣ ଅବସ୍ଥା ହୋଇଥାନ୍ତା ବୋଲି ସେ ପ୍ରଶ୍ନ କରିଛନ୍ତି ।
ଘଟଣାପରେ କମିଶନରେଟ୍ ପୁଲିସ ଟ୍ୱିଟ୍ କରି କହିଛି ଯେ, ଘଟଣାଟି ବିଧାନସଭା ସିକ୍ୟୁରିଟି ପରିଧି ବାହାରରେ ଘଟିଥିଲା । ପୁଲିସ ଧୌର୍ଯ୍ୟର ସହ ମୁକାବିଲା କରି ମହିଳାଙ୍କୁ ମୁକୁଳାଇ ଥିଲା।
ଧୌର୍ଯ୍ୟ ଓ ବୃତ୍ତିଗତ ଦକ୍ଷତା ପାଇଁ ସଂପୃକ୍ତ ପୁଲିସକୁ ପ୍ରୋତ୍ସାହିତ କରାଯିବ । ମାନସିକ ବିକାରଗ୍ରସ୍ତ ସଂପୃକ୍ତ ଯବୁକଙ୍କୁ ଚିକିତ୍ସା ପାଇଁ କଟକ ଏସ୍ସିବି ମେଡିକାଲକୁ ପଠାଇ ଦିଆଯାଇଛି । କୌଣସି ସୁରକ୍ଷା ଭଙ୍ଗ ହୋଇନି ବୋଲି କମିଶନରେଟ୍ ପୁଲିସ ସ୍ପଷ୍ଟ କରିଛି ।
